open-index/open-wikipedia-markdown huggingface dataset:
Εθνική Βιβλιοθήκη των Μαλδιβών

Η **Εθνική Βιβλιοθήκη της Δημοκρατίας των Μαλδίβων** (Γλώσσα Ντιβέχι: އަލްއަމީރު މުހައްމަދު އަމީން ދޮށިމޭނާ ކިލެގެފާނު - Gaumee Kuthubuhaanaa) ιδρύθηκε το 1945. Λειτουργεί ως δημόσια και εθνική βιβλιοθήκη των Μαλδίβων και προωθεί τη σύγχρονη λογοτεχνία. Προσφέρει μια ποικιλόμορφη συλλογή όλων των δημοσιευμένων αναγνωσμάτων και εντύπων στη χώρα. Η Εθνική Βιβλιοθήκη χρηματοδοτείται από την κυβέρνηση και υπάγεται στο Υπουργείο Πληροφοριών, Τεχνών και Πολιτισμού.

## Ιστορία
Η Εθνική Βιβλιοθήκη της Δημοκρατίας των Μαλδίβων ιδρύθηκε στις 12 Ιουλίου 1945 ως "Κρατική Βιβλιοθήκη" των Μαλδίβων από τον Αμίρ Μοχάμεντ Αμίν Ντιντί, τότε επικεφαλής του Τμήματος Παιδείας. Η Βιβλιοθήκη μετονομάστηκε σε "Βιβλιοθήκη Ματζιντί" το 1948 από το όνομα ενός από τους πιο δημοφιλείς πολιτικούς άνδρες των Μαλδίβων, του Αμίρ Μοχάμεντ Αμίν Ντιντί. Εν μέσω του κλίματος αναπτύξεως και εκσυγχρονισμού που επικράτησε από το 1978, η βιβλιοθήκη ονομάστηκε "Εθνική Βιβλιοθήκη" από τον Πρόεδρο Μαουμούν Αμπντούλ Γκαγιούμ την 1η Ιουνίου 1982.

## Συλλογές
Η Βιβλιοθήκη διαθέτει ικανοποιητικό αριθμό βιβλίων στα αραβικά, ουρντού, ντιβέχι και αγγλικά. Το αγγλικό τμήμα διαθέτει περισσότερα από 37.970 βιβλία, συμπεριλαμβανομένων των βιβλίων αναφοράς και των μη λογοτεχνικών βιβλίων. Το τμήμα Ντιβέχι, το αραβικό τμήμα και το τμήμα Ούρντου διαθέτει 10212, 1570 και 950 βιβλία αντίστοιχα. Επιπλέον, η Βιβλιοθήκη διαθέτει ειδικές συλλογές στην Αμερικανική Γωνιά-συλλογή ΟΗΕ- συλλογή Γυναίκες και Φύλο. Η συλλογή περιοδικών περιλαμβάνει περιοδικούς τόμους, εκθέσεις, χειρόγραφα, περιοδικά και άλλα περιοδικά, εφημερίδες και αρχεία κοπής τύπου, καθώς και φυλλάδια. Η συλλογή της Βιβλιοθήκης περιλαμβάνει βιβλία που αφορούν διάφορα θέματα όπως: Τεχνολογία (Εφαρμοσμένες Επιστήμες), Τέχνες - Καλές και Διακοσμητικές Τέχνες, Λογοτεχνία και Ρητορική, Γεωγραφία και Ιστορία.

## Δείτε επίσης
* Κατάλογος μεγαλύτερων βιβλιοθηκών
* Παγκόσμια Ψηφιακή Βιβλιοθήκη
* Europeana
*Ευρωπαϊκή Βιβλιοθήκη
*Μαλδίβες
* Μαλέ

## Εξωτερικοί σύνδεσμοι

* Επίσημη ιστοσελίδα

## Παραπομπές


Κατηγορία:Βιβλιοθήκες στις Μαλδίβες
Μα
Γογγυλοκράμβη

thumb|Γογγυλοκράμβη
H **γογγυλοκράμβη** (επιστημονική ονομασία: *Brassica oleracea* var. *gongylodes*), επίσης γνωστή ως **λαχανόριζα**, **μέγα γογγύλιο** ή **κουλούμπρα** (στην Κύπρο) είναι διετές λαχανικό, μια χαμηλή, εύσωμη ποικιλία άγριου λάχανου. Είναι μια άλλη ποικιλία του ίδιου είδους όπως το λάχανο, το μπρόκολο, το κουνουπίδι, η λαχανίδα, τα λαχανάκια Βρυξελλών και το λάχανο Σαβοΐας.

Μπορεί να καταναλωθεί ωμή ή μαγειρεμένη. Στα φαγητά μπορούν να χρησιμοποιηθούν τόσο το στέλεχος όσο και τα φύλλα. Παρά τα κοινά του ονόματα, δεν είναι το ίδιο είδος με το γογγύλι, αν και και τα δύο ανήκουν στο γένος *Brassica*.

## Ιστορία
Προέρχεται από τη Νότια Ασία και τη Νοτιοανατολική Ασία. Η πρώτη ευρωπαϊκή γραπτή καταγραφή είναι από τον βοτανολόγο Ματτιόλι το 1554, ο οποίος έγραψε ότι «είχε έρθει πρόσφατα στην Ιταλία». Μέχρι τα τέλη του 16ου αιώνα, η γογγυλοκράμβη εξαπλώθηκε στη Βόρεια Ευρώπη και καλλιεργούνταν στην Αυστρία, τη Γερμανία, την Αγγλία, την Ιταλία, την Ισπανία, την Τρίπολη και μέρη της ανατολικής Μεσογείου.

## Περιγραφή
Η γογγυλοκράμβη έχει δημιουργηθεί με τεχνητή επιλογή για πλευρική ανάπτυξη μεριστώματος (ένα διογκωμένο, σχεδόν σφαιρικό σχήμα). Η προέλευσή του στη φύση είναι ίδια με αυτή του λάχανου, του μπρόκολου, του κουνουπιδιού, της λαχανίδας, των λαχανικίων Βρυξελλών : όλα προέρχονται από και είναι το ίδιο είδος με το φυτό άγριο λάχανο ( *Brassica oleracea* ).

Η γεύση και η υφή της γογγυλοκράμβης είναι παρόμοια με εκείνα του μίσχου του μπρόκολου ή της καρδιάς του λάχανου, αλλά πιο ήπια και γλυκιά, με υψηλότερη αναλογία σάρκας προς δέρμα. Ειδικά το νεαρό στέλεχος μπορεί να είναι τόσο τραγανό και ζουμερό όσο ένα μήλο, αν και πολύ λιγότερο γλυκό.
μικρογραφία|240x240εσ| Ένα καλάθι με γογγυλοκράμβες
Εκτός από την ποικιλία *Gigante*, η γογγυλοκράμβη που καλλιεργείται την άνοιξη και είναι πολύ πάνω από 5&nbsp;εκατοστά σε διάμετρο τείνει να είναι ξυλώδης, όπως και η πλήρους ηλικίας γογγυλοκράμβη σε διάμετρο πάνω από 10 εκατοστά. Η ποικιλία Gigante μπορεί να πετύχει μεγάλο μέγεθος ενώ παραμένει καλής ποιότητας διατροφής. Το φυτό ωριμάζει σε 55–60 ημέρες μετά τη σπορά και μπορεί να παραμείνει έως και 30 ημέρες μετά την ωρίμανση. Το κατά προσέγγιση βάρος είναι 150 g. Αναπτύσσεται καλά σε υδροπονικά συστήματα, παράγοντας μεγάλο βρώσιμο όγκο χωρίς να φράζει τις κοιλότητες των θρεπτικών συστατικών.

## Προετοιμασία και χρήση
μικρογραφία|Πατάτες κατσαρόλας με γογγυλοκράμβη και τυρί.
Οι μίσχοι της γογγυλοκράμβης (το διευρυμένο φυτικό τμήμα) περιβάλλονται από δύο ευδιάκριτα ινώδη στρώματα που δεν μαλακώνουν αισθητά όταν μαγειρεύονται. Αυτά τα στρώματα συνήθως ξεφλουδίζονται, με αποτέλεσμα τα στελέχη συχνά να παρέχουν μικρότερη ποσότητα τροφής από ό,τι θα μπορούσε κανείς να υποθέσει από την αρχική εμφάνιση.

Το βολβώδες στέλεχος της γογγυλοκράμβης χρησιμοποιείται συχνά ωμό σε σαλάτες. Έχει υφή παρόμοια με αυτή του στελέχους μπρόκολου, αλλά με γεύση πιο γλυκιά και λιγότερο φυτική.

Τα φύλλα της γογγυλοκράμβης είναι βρώσιμα και μπορούν να χρησιμοποιηθούν παρόμοια με τη λαχανίδα, αλλά χρειάζονται περισσότερο χρόνο για να μαγειρευτούν.

## Παραπομπές


Κατηγορία:Κράμβη
Κατηγορία:Φυλλώδη λαχανικά
Νεοχώρι Μαγνησίας

Το **Νεοχώρι** είναι χωριό της Θεσσαλίας στο Πήλιο και την Περιφερειακή Ενότητα Μαγνησίας

## Γεωγραφικά στοιχεία
Το Νεοχώρι βρίσκεται στις δυτικές πλαγιές του όρους Ισώματα στα νοτιανατολικά του Πηλίου σε υψόμετρο 460 μέτρα ενώ απέχει περίπου 35 χλμ. ΝΑ. από τον Βόλο και 12 Β. από την Αργαλαστή (έδρα του δήμου). Είναι κτισμένο σε περιοχή κατάφυτη από πλατάνια, πεύκα και καστανιές όπως και ρεματιές που διατηρούν το κλίμα του χωριού δροσερό το καλοκαίρι με τα σπίτια του να έχουν θέα τόσο προς το Αιγαίο Πέλαγος όσο και τον Παγασητικό κόλπο. Το χωριό κτίστηκε περίπου κατά τις αρχές του 17ου αιώνα (1600) από κατοίκους που κατά πλειοψηφία προέρχονταν από την Βυζαντινή πόλη Λάη, αλλά και από κατοίκους αρχαίων οικισμών της περιοχής. Σε αυτό το γεγονός οφείλει το χωριό την ονομασία του. Με την πάροδο των αιώνων και λόγω του καθεστώτος οικονομικής αυτονομίας που παραχωρείται από την Υψηλή Πύλη, στο χωριό εγκαθίστανται επήλυδες πληθυσμοί από άλλες περιοχές, όπως νησιώτες του Αιγαίου και φυγάδες της Θεσσαλίας. Η κεντρική εκκλησία του χωριού είναι ο Άγιος Δημήτριος, που κατασκευάστηκε το 1768 σε ρυθμό Ελληνιστικού Μπαρόκ και διαθέτει στο εσωτερικό της αγιογραφίες του ζωγράφου Ιωάννη Παγώνη. Από το χωριό κατάγεται η παγκοσμίου φήμης ιστορικός Κάτια Μυτιληναίου.

### Αξιοθέατα
μικρογραφία|Μονή της Παναγίας της Πλάκας
Θεωρούνται η πλατεία του χωριού, η ωραιότερη του Πηλίου,  τα αιωνόβια πλατάνια, τα πέτρινα καλντερίμια του χωριού και η πέτρινη σκεπαστή του βρύση, που έχει χαρακτηριστεί ως ιστορικό διατηρητέο μνημείο *"χρονολογούμενη στις αρχές του 19ου αιώνα, διότι αποτελεί σημαντικό κτίσμα για τη μελέτη της ιστορίας της αρχιτεκτονικής του οικισμού του Νεοχωρίου και του Πηλίου γενικότερα"*. Ενδιαφέρον παρουσιάζουν η Μονή της Παναγίας της Πλάκας και το φράγμα "Παναγιώτικο".

Η μεταβυζαντινή εκκλησία των Αγίων Αναργύρων, πολιούχων του χωριού. 

Το αρχοντικό Μυτιληναίου-Σκρετάιον, όπου έζησε η ιστορικός Κάτια Μυτιληναίου ντε Κειρός Ματόζο.

## Διοικητικά
Μετά την απελευθέρωση της Θεσσσαλίας αναφέρεται επίσημα το 1883 με το ΦΕΚ 126Α - 02/04/1883 να ορίζεται έδρα του τότε δήμου Αφετών ενώ το 1905 με το ΦΕΚ 208Α - 28/10/1905 ορίστηκε θερινή έδρα. Το 1912 με το ΦΕΚ 262Α - 31/08/1912 αποσπάσθηκε από το δήμο Αφετών και ορίστηκε έδρα της νεοϊδρυθείσας κοινότητας Νεοχωρίου. Το 1997 με το ΦΕΚ 244Α - 04/12/1997 ορίστηκε έδρα του τότε δήμου Αφετών. Σύμφωνα με το πρόγραμμα ''Καλλικράτης'', μαζί με τον Άγιο Δημήτριο, την Άφησσο, τη Ζερβόχια, τη Μεγάλη Βρύση  και την Πλάκα αποτελούν την κοινότητα Νεοχωρίου που υπάγεται στη Δημοτική Ενότητα Αφετών του Δήμου Νοτίου Πηλίου. Σύμφωνα με την απογραφή 2011 έχει ως πληθυσμό 356 κατοίκους ενώ το 1971 και το 1981 είχε 480 και 365 αντίστοιχα.

## Εξωτερικοί σύνδεσμοι

* Βόλτα στο χιονισμένο Νεοχώρι Πηλίου από τον ιστότοπο https://www.thenewspaper.gr/
* Η πεζοπορική διαδρομή Μηλιές-Νεοχώρι από τον ιστότοπο https://el.wikiloc.com/
* Ένα ξεχωριστό έθιμο στο Νεοχώρι για Δεκαπενταύγουστο από τον ιστότοπο https://e-thessalia.gr/

## Παραπομπές


Κατηγορία:Χωριά της περιφερειακής ενότητας Μαγνησίας
Κατηγορία:Δήμος Νοτίου Πηλίου
Ζερβόχια Μαγνησίας

Η **Ζερβόχια** είναι χωριό της Θεσσαλίας στο νότιο Πήλιο και την Περιφερειακή Ενότητα Μαγνησίας

## Γενικά στοιχεία
Η Ζερβόχια βρίσκεται προς τα παράλια του Παγασητικού κόλπου σε υψόμετρο 120 μέτρων ενώ απέχει περίπου 27 χιλιόμετρα νοτιοανατολικά από τον Βόλο και 16 βορειοδυτικά από την Αργαλαστή (έδρα του δήμου). Είναι κτισμένη σε περιοχή κατάφυτη από ελιές ανατολικά από τη Κορόπη και βορειοδυτικά από τους Αφέτες. Αναφέρεται επίσημα ως ξεχωριστός οικισμός το 1928 να προσαρτάται στην τότε κοινότητα Νεοχωρίου. Σύμφωνα με το πρόγραμμα ''Καλλικράτης'', μαζί με τον Άγιο Δημήτριο, την Άφυσσο, το Νεοχώρι, τη Μεγάλη Βρύση  και την Πλάκα αποτελούν την κοινότητα Νεοχωρίου που υπάγεται στη Δημοτική Ενότητα Αφετών του Δήμου Νοτίου Πηλίου. Σύμφωνα με την απογραφή 2011 έχει ως πληθυσμό 61 κατοίκους.

## Εξωτερικοί σύνδεσμοι

* Η διαδρομή Κορόπη - Αφέτες - Ζερβόχια από τον ιστότοπο https://www.topoguide.gr/
* Τοπογραφικά όρια της Ζερβόχιας από την Νομαρχιακή Αυτοδιοίκηση Μαγνησίας

## Παραπομπές


Κατηγορία:Χωριά της περιφερειακής ενότητας Μαγνησίας
Κατηγορία:Δήμος Νοτίου Πηλίου
Μεγάλη Βρύση Μαγνησίας

Η **Μεγάλη Βρύση** είναι χωριό της Θεσσαλίας στο Πήλιο και την Περιφερειακή Ενότητα Μαγνησίας.

## Γενικά στοιχεία
Η Μεγάλη Βρύση βρίσκεται στις πλαγιές του όρους Ισώματα στα νοτιοανατολικά του Πηλίου σε υψόμετρο 300 μέτρων ενώ απέχει περίπου 42 χιλιόμετρα Α.-ΝΑ. από τον Βόλο και 19 χιλιόμετρα Β.-ΒΑ. από την Αργαλαστή (έδρα του δήμου). Αναφέρεται επίσημα ως ξεχωριστός οικισμός με την παλιά ονομασία *Γιούρτσα* το 1928 να προσαρτάται στην τότε κοινότητα Νεοχωρίου και το 1955 στο ΦΕΚ 157Α - 21/06/1955 να μετονομάζεται σε Μεγάλη Βρύση. Σύμφωνα με το πρόγραμμα ''Καλλικράτης'', μαζί με τον Άγιο Δημήτριο, την Άφυσσο, το Νεοχώρι, τη Ζερβόχια και την Πλάκα αποτελούν την κοινότητα Νεοχωρίου που υπάγεται στη Δημοτική Ενότητα Αφετών του Δήμου Νοτίου Πηλίου. Σύμφωνα με την απογραφή 2011 έχει ως πληθυσμό 14 κατοίκους. 
## Εξωτερικοί σύνδεσμοι
* Η πεζοπορική διαδρομή: Νεοχωρι-Μεγαλη Βρυση-Γιουρτσα-Πλακα από τον ιστότοπο https://el.wikiloc.com/

## Παραπομπές


Κατηγορία:Χωριά της περιφερειακής ενότητας Μαγνησίας
Κατηγορία:Δήμος Νοτίου Πηλίου
Εξαγωγή χαρακτηριστικών

Στη μηχανική μάθηση, την αναγνώριση προτύπων και την επεξεργασία εικόνας, η **εξαγωγή χαρακτηριστικών** ξεκινά από ένα αρχικό σύνολο δεδομένων και δημιουργεί παράγωγες τιμές (χαρακτηριστικά) που προορίζονται να είναι ενημερωτικές και μη περιττές, διευκολύνοντας τα επόμενα βήματα εκμάθησης και γενίκευσης -σε ορισμένες περιπτώσεις μάλιστα, οδηγεί στην καλύτερη ανθρώπινη ερμηνεία των δεδομένων. Η εξαγωγή χαρακτηριστικών σχετίζεται με τη διαδικασία μείωσης διαστάσεων.

Όταν τα δεδομένα εισόδου προς επεξεργασία σε έναν αλγόριθμο είναι πολύ μεγάλα τω πλήθος και υπάρχει υποψία ότι είναι περιττά (π.χ. η ίδια μέτρηση σε πόδια και σε μέτρα ή η επαναλαμβανόμενη εικόνα που παρουσιάζεται ως εικονοστοιχεία), τότε μπορεί να μετατραπεί σε ένα σύνολο το οποίο αποτελείται από μειωμένα χαρακτηριστικά (ονομάζεται επίσης διάνυσμα χαρακτηριστικών). Ο προσδιορισμός ενός υποσυνόλου των αρχικών χαρακτηριστικών ονομάζεται επιλογή χαρακτηριστικών. Τα επιλεγμένα χαρακτηριστικά αναμένεται να περιέχουν το απαραίτητο ποσό πληροφορίας από τα δεδομένα εισόδου, ούτως ώστε η επιθυμητή εργασία να μπορεί να εκτελεστεί χρησιμοποιώντας αυτήν τη μειωμένη αναπαράσταση αντί για τα πλήρη αρχικά δεδομένα εισόδου.

## Γενικά
Η εξαγωγή χαρακτηριστικών περιλαμβάνει τη μείωση του αριθμού των πόρων πληροφορίας που απαιτούνται για την περιγραφή ενός μεγάλου συνόλου δεδομένων. Κατά την εκτέλεση ανάλυσης πολύπλοκων δεδομένων, ένα από τα κύρια προβλήματα πηγάζει από τον αριθμό των μεταβλητών που εμπλέκονται. Η ανάλυση με μεγάλο αριθμό μεταβλητών απαιτεί γενικά μεγάλη ποσότητα μνήμης και υπολογιστικής ισχύος, καθώς επίσης μπορεί να προκαλέσει και την υπερπροσαρμογή ενός αλγόριθμου ταξινόμησης ή καιπαλινδρόμησης σε δείγματα εκπαίδευσης και τη γενίκευση του σε νέα δείγματα με λάθος τρόπο. Η εξαγωγή χαρακτηριστικών είναι ένας γενικός όρος για μεθόδους κατασκευής συνδυασμών των μεταβλητών για την αντιμετώπιση αυτών των προβλημάτων, ενώ παράλληλα περιγράφουν τα δεδομένα με επαρκή ακρίβεια. Πολλοί ερευνητές κι επαγγελματίες της μηχανικής μάθησης πιστεύουν ότι η ορθά βελτιστοποιημένη εξαγωγή χαρακτηριστικών είναι το κλειδί για την αποτελεσματική κατασκευή μοντέλων μηχανικής μάθησης.

Τα αποτελέσματα μπορούν να βελτιωθούν χρησιμοποιώντας σύνολα χαρακτηριστικών τα οποία εξαρτώνται από την εφαρμογή που εξετάζουμε και συνήθως δημιουργούνται με τη βοήθεια ενόςειδικού. Μια τέτοια διαδικασία ονομάζεται μηχανική χαρακτηριστικών . Εναλλακτικά, χρησιμοποιούνται τεχνικές γενικής μείωσης διαστάσεων όπως:

* Ανάλυση ανεξάρτητων συνιστωσών
* Isomap
* PCA πυρήνα
* Λανθάνουσα σημασιολογική ανάλυση
* Ανάλυση κύριων συνιστωσών
* Μη γραμμική μείωση διαστάσεων
* Πολυγραμμική Ανάλυση Κύριων Συνιστωσών
* Πολυγραμμική μάθηση υποχώρου
* Autoencoders

## Επεξεργασία εικόνας
Ένας πολύ σημαντικός τομέας εφαρμογής τεχνικών εξαγωγής χαρακτηριστικλων είναι η επεξεργασία εικόνας, στην οποία χρησιμοποιούνται αλγόριθμοι για τον εντοπισμό και την απομόνωση διαφόρων επιθυμητών τμημάτων ή σχημάτων (χαρακτηριστικών) μιας ψηφιοποιημένης ροής εικόνας ή βίντεο. Είναι ιδιαίτερα σημαντικό στον τομέα της οπτικής αναγνώρισης χαρακτήρων .

## Παραπομπές


Κατηγορία:Μηχανική μάθηση
Κατηγορία:Ανάλυση δεδομένων
Αμυγδαλιά Λασιθίου

Η **Αμυγδαλιά** (επίσημη ονομασία *Αμυγδαλέα*) είναι οικισμός της Κοινότητος Νεαπόλεως, της δημοτικής ενότητας Νεαπόλεως, του δήμου Αγίου Νικολάου και της τέως Επαρχίας Μιραμπέλλου, της περιφερειακής ενότητας Λασιθίου, τηςα Κρήτης. Στην απογραφή του 2011 ο οικισμός καταγράφηκε χωρίς κατοίκους. 
## Γεωγραφία
Η Αμυγδαλιά είναι οικισμός στο βορειοδυτικό τμήμα του νομού Λασιθίου. Βρίσκεται κοντά στο ακρωτήριο Δρεπάνι, στις ακτές του Κρητικού Πελάγους και κοντά στον παράκτιο επαρχιακό δρόμο που συνδέει την Ελούντα με τον Σκινιά, σε μέσο σταθμικό υψόμετρο 250 μέτρων. Απέχει 28 χιλιόμετρα περίπου βορειοδυτικά του Αγίου Νικολάου.
## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1925 και προσαρτήθηκε στην κοινότητα Νεαπόλεως του νομού Λασιθίου. Με το ΦΕΚ 874Α - 07/06/2010 αποσπάστηκε από τον δήμο Νεαπόλεως και προσαρτήθηκε στον δήμο Αγίου Νικολάου. 
## Αξιοθέατα
*Η εκκλησία του Αγίου Νικολάου στη βορειοανατολική είσοδο του οικισμού
## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 1981, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)
*Οργανισμός εκδόσεων «Ελλάδα», χάρτες (εκδ. Βαρελάς)
*Περιοδικό «Διακοπές», εκδ. Δ.Ο.Λ.,  2010
*eetaa.gr

Κατηγορία:Χωριά της περιφερειακής ενότητας Λασιθίου
Κατηγορία:Δήμος Αγίου Νικολάου
Αμυγδαλιά Κορινθίας

Η **Αμυγδαλιά** (επίσημη ονομασία *Αμυγδαλέα*) είναι οικισμός της τοπικής κοινότητας Ματίου, της δημοτικής ενότητας (τέως δήμου) Φενεού, του δήμου Σικυωνίων, της περιφερειακής ενότητας (τέως νομού) Κορινθίας, στην περιφέρεια Πελοποννήσου, σύμφωνα με το πρόγραμμα *Καλλικράτης*, καθώς και των μεταβολών μετά από αυτό το πρόγραμμα.  Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία και νομό Κορινθίας, στο γεωγραφικό διαμέρισμα Πελοποννήσου.  
## Γεωγραφία
Η Αμυγδαλιά είναι οικισμός στο νοτιοδυτικό τμήμα του νομού Κορινθίας. Βρίσκεται στις νοτιοανατολικές κλιτύς της κορυφής «Πιρνοβούνι» του Σαϊτά, στο νότιο τμήμα της λεκάνης Φενεού και σε μέσο σταθμικό υψόμετρο 720 μέτρων. Απέχει 92 χιλιόμετρα περίπου Δ. ΝΔ. της Κορίνθου (μέσω Κιάτου).  
## Πληθυσμός
Ο πληθυσμός της Αμυγδαλιάς έχει εμφανίσει διαρκή μείωση απο την αναγνώριση της το 1951 με μόνη εξαίρεση το 1991 που υπήρξε μία αύξηση. 

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1951 και προσαρτήθηκε στην κοινότητα Ματίου του νομού Κορινθίας. Με το ΦΕΚ 244Α - 04/12/1997 αποσπάστηκε από την κοινότητα Ματίου και προσαρτήθηκε στον δήμο Φενεού. Με το ΦΕΚ 87Α - 07/06/2010 αποσπάστηκε από τον δήμο Φενεού και προσαρτήθηκε στον δήμο Σικυωνίων.  
## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 1981, 2006 (ΠΛΜ)
*Εγκυκλοπαίδεια Πάπυρος Λαρούς, εκδ. 1963 (ΠΛ)
*Οργανισμός εκδόσεων «Ελλάδα», χάρτες (εκδ. Βαρελάς)
*Χάρτες «Ανάβαση» (Ορεινή Κορινθία 1:50:000)
*eetaa.gr

Κατηγορία:Χωριά της περιφερειακής ενότητας Κορινθίας
Μούσγες Μαγνησίας

Οι **Μούσγες** είναι πολύ μικρό χωριό της Θεσσαλίας στο Πήλιο και την Περιφερειακή Ενότητα Μαγνησίας, το οποίο βρίσκεται στο νότιο τμήμα της χερσονήσου σε υψόμετρο 158 μέτρων. Απέχει περίπου 58 χλμ. ΝΑ. από τον Βόλο και περίπου 18 χλμ. ΝΑ. από την Αργαλαστή (έδρα του δήμου). Ενδιαφέρον αξιοθέατο είναι η εκκλησία της Γενεσίου της Θεοτόκου η οποία από το 1976 έχει χαρακτηριστεί ως ιστορικό διατηρητέο μνημείο. Πρόκειται για εγγεγραμμένο σταυροειδή ναό του συνεπτυγμένου τύπου με της τριεδρική στέγη και υπερυψωμένο τύμπανο. Το εσωτερικό του είναι κατάγραφο με ωραίες τοιχογραφίες του 1817. Ως ξεχωριστός οικισμός αναφέρεται επίσημα για πρώτη φορά το 1961 να απογράφεται στην τότε κοινότητα Προμυρίου. Σύμφωνα με το πρόγραμμα ''Καλλικράτης'' ανήκει στην κοινότητα Προμυρίου που υπάγεται στη Δημοτική Ενότητα Σηπιάδος του Δήμου Νοτίου Πηλίου και σύμφωνα με την απογραφή 2011 απογράφησαν 7 κάτοικοι.

## Παραπομπές


Κατηγορία:Χωριά της περιφερειακής ενότητας Μαγνησίας
Κατηγορία:Δήμος Νοτίου Πηλίου
Μυριοβρύτη Μαγνησίας

Η **Μυριοβρύτη** είναι χωριό της Θεσσαλίας στο Πήλιο και την Περιφερειακή Ενότητα Μαγνησίας.

## Γεωγραφικά στοιχεία
Η Μυριοβρύτη βρίσκεται στο Νότιο Πήλιο και προς τα ανατολικά παράλια του Παγασητικού κόλπου,με υψόμετρο 260 μέτρων σε απόσταση  περίπου 35 χιλιόμετρα ΝΑ. από τον Βόλο και περίπου 5 χιλιόμετρα Β.-ΒΔ. από την Αργαλαστή (έδρα του δήμου). Ενδιαφέρον αξιοθέατο είναι η ασκεπής βρύση κάτω από το γραφικό ναΐσκο του Αγίου Κωνσταντίνου. Ως οικισμός αναφέρεται επίσημα για πρώτη φορά το 1928 να προσαρτάται στην τότε κοινότητα Αργαλαστής, το 1940 καταργείται και το 1971 αναφέρεται ξανά να απογράφεται και πάλι στην κοινότητα Αργαλαστής. Σύμφωνα με το πρόγραμμα ''Καλλικράτης'' ανήκει  στην κοινότητα Αργαλαστής που υπάγεται στη Δημοτική Ενότητα Αργαλαστής του Δήμου Νοτίου Πηλίου και σύμφωνα με την απογραφή 2011 έχει ως πληθυσμό 14 κατοίκους.

## Παραπομπές


Κατηγορία:Χωριά της περιφερειακής ενότητας Μαγνησίας
Κατηγορία:Δήμος Νοτίου Πηλίου
Πηγές Μαγνησίας

Οι **Πηγές** είναι μικρό χωριό της Θεσσαλίας στο Πήλιο και την Περιφερειακή Ενότητα Μαγνησίας, το οποίο βρίσκεται στο νότιο τμήμα της χερσονήσου. Απέχει περίπου 51 χλμ. ΝΑ. από τον Βόλο και περίπου 10 χλμ. Ν. από την Αργαλαστή (έδρα του δήμου). Είναι κτισμένος ανατολικά και δίπλα στη Μηλίνα προς τα παράλια του Παγασητικού κόλπου σε υψόμετρο 36 μέτρα. Η παλιά του ονομασία είναι *Άγιος Γεώργιος* και έτσι αναφέρεται επίσημα ως ξεχωριστός οικισμός το 1961 να απογράφεται στην τότε κοινότητα Μηλίνης. Σύμφωνα με το πρόγραμμα ''Καλλικράτης'' ανήκει στην κοινότητα Μηλίνης που υπάγεται στη Δημοτική Ενότητα Σηπιάδος του Δήμου Νοτίου Πηλίου και σύμφωνα με την απογραφή 2011 απογράφησαν 29 κάτοικοι.

## Παραπομπές


Κατηγορία:Χωριά της περιφερειακής ενότητας Μαγνησίας
Κατηγορία:Δήμος Νοτίου Πηλίου
Σίπο

200px|μικρογραφία|Άποψη του τροπικού δέντρου από το είδος ''Entandrophragma utile''
Το είδος ***sipo***, βοτανικώς ***Entandrophragma utile***, που επίσης λέγεται και ***utile***, είναι είδος δασοπονικού δέντρου (μεγάλου σε μέγεθος με ύψη έως 45-50 μ.) που ανήκει στο γένος *Entandrophragma*. Είναι ιθαγενές είδος σε σχεδόν σε όλη την τροπική Αφρική, από τον Ατλαντικό και τη Γουινέα μέχρι την Αγκόλα, και ανατολικά ως και την Ουγκάντα. 

Η ξυλεία που παράγει το δέντρο είναι ευρέως γνωστή στο εμπόριο ως *sipo* και αποτελεί τυπικό τροπικό πλατύφυλλο είδος (στην Ελλάδα γνωστή και ως *τροπική σκληρή ξυλεία*). Μερικές φορές ονομάζεται και ***sipo mahogany***. Έχει πολλά από τα χαρακτηριστικά του γνήσιου μαονιού ενώ συχνά χρησιμοποιείται ως μία εναλλακτική λύση. 
αριστερά|μικρογραφία|Ακτινική επιφάνεια (''ισόβενη'') από ξύλο '''''sipo'''''.
Το εγκάρδιο ξύλο του φέρει ένα ομοιόμορφο καστανοκόκκινο χρώμα έως και πορφυρό, ενώ το σομφό του είναι πολύ ανοιχτόχρωμο. Η πυκνότητα του ξύλου είναι μέτρια, συνήθως βρίσκεται μεταξύ 0,62-0,63 g/cm³. Είναι είδος που αξιοποιείται στην ξυλουργική, εύχρηστο στην επιπλοποιία και απαντάται και σε εφαρμογές διακοσμητικών καπλαμάδων και επενδύσεων.

## Περαιτέρω μελέτη
* Ινστιτούτο CIRAD Γαλλίας - ''Utile''
* Τροπικά είδη ξύλου - ''Sipo''
* The Wood Database - ''Utile'' (''Sipo'')

## Παραπομπές


Κατηγορία:Τροπικά δάση
Κατηγορία:Ξύλο
Κατηγορία:Είδη ξύλου
Αμυγδαλή Λάρισας

Η **Αμυγδαλή** είναι οικισμός και έδρα ομώνυμης τοπικής κοινότητας, της δημοτικής ενότητας (τέως δήμου) Λακερείας, του δήμου Αγιάς, της περιφερειακής ενότητας (τέως νομού) Λαρίσης, στην περιφέρεια Θεσσαλίας, σύμφωνα με το πρόγραμμα *Καλλικράτης*. Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Αγιάς του νομού Λαρίσης, στο γεωγραφικό διαμέρισμα Θεσσαλίας.
*Μέχρι το 1957 ο οικισμός ονομαζόταν *Κουκουράβα* (*Κοκοράβα*).
## Γεωγραφικά στοιχεία
Η Αμυγδαλή είναι ημιορεινός οικισμός στο ανατολικό τμήμα του νομού Λαρίσης. Βρίσκεται στις δυτικές πλαγιές του όρους Μαυροβούνι, βορειοδυτικά της λίμνης Κάρλας και σε μέσο σταθμικό υψόμετρο 340 μέτρων. Απέχει 40 χιλιόμετρα περίπου Α. ΝΑ. της Λάρισας.
## Τοπική κοινότητα
Η τοπική κοινότητα Αμυγδαλής είναι χαρακτηρισμένη ως αγροτικός ημιορεινός οικισμός, με έκταση 30,089 χμ² (2011). Περιλαμβάνει και τον οικισμό Κάτω Αμυγδαλή.
### Πληθυσμός

(σε παρένθεση ο πληθυσμός της τοπικής κοινότητας)
## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1883 ως *Κουκουράβα* (*Κοκοράβα*) και προσαρτήθηκε στον δήμο Κασθαναίας του νομού Λαρίσης. Το 1912 ορίστηκε έδρα της κοινότητας Κουκουράβας και το 1957 μετονομάστηκε σε *Αμυγδαλή*. Με το ΦΕΚ 244Α - 04/12/1997 ο οικισμός αποσπάστηκε από την κοινότητα Αμυγδαλής και προσαρτήθηκε στον δήμο Λακερείας. Με το ΦΕΚ 244Α - 07/06/2010 αποσπάστηκε από τον δήμο Λακερείας και προσαρτήθηκε στον δήμο Αγιάς.
## Γενικά στοιχεία
Το παλιό όνομα του οικισμού, Κουκουράβα, έχει σλαβική ρίζα και, πιθανόν, αναφέρεται στον ιδιοκτήτη της περιοχής στη μεσαιωνική εποχή. Έχει στοιχεία κατοίκησης από την προϊστορική περίοδο. Στα χρόνια της Τουρκοκρατίας υπαγόταν φορολογικά στον μπέη του Ζητουνίου (Λαμίας), διοικητικά στην Αγιά και εκκλησιαστικά στην επισκοπή Δημητριάδος. Στις εκκλησίες και τα ξωκλήσια του χωριού, που τα περισσότερα έχουν κτιστεί κατά τον 18ο αιώνα, σώζονται σπάνιες αγιογραφίες. Το χωριό εγκαταλείφθηκε για πρώτη φορά στη διάρκεια του εμφυλίου πολέμου και οι κάτοικοί του εγκαταστάθηκαν και έζησαν σε παράγκες στη Λάρισα για τρία περίπου χρόνια, μέχρι και το 1950. Με την επιστροφή τους οι περισσότεροι έχτισαν τα σπίτια που είχαν καεί και συνέχισαν τη ζωή τους στο χωριό. Όμως ελάχιστες οικογένειες αποφάσισαν να χτίσουν τα σπίτια τους στην περιοχή «Καλύβια» (τη σημερινή Κάτω Αμυγδαλή).
## Αξιοθέατα και διατηρητέα
*Η εκκλησία του Αγίου Δημητρίου, με κωδωνοστάσιο που έχει χαρακτηριστεί διατηρητέο μνημείο. Πάνω απο το μεσαίο μονόλοβο ανατολικό άνοιγμά του διακρίνεται η χρονολογία 1811 από ένθετα κεραμικά στοιχεία.
*Η εκκλησία του Αγίου Γεωργίου.
*Το ξωκκλήσι της Παναγίας, βόρεια του οικισμού.
*Το σπήλαιο "Ορνοφωλιά" στη θέση "Μπουγάζι", το οποίο έχει κηρυχθεί αρχαίο μνημείο.
## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 1981, 2006 (ΠΛΜ)
*Εγκυκλοπαίδεια Πάπυρος Λαρούς, εκδ. 1963 (ΠΛ)
*Οργανισμός εκδόσεων «Ελλάδα», χάρτες (εκδ. Βαρελάς)
*Περιοδικό «Διακοπές», εκδ. Δ.Ο.Λ.,  2010
*eetaa.gr

Κατηγορία:Χωριά της περιφερειακής ενότητας Λάρισας
Κατηγορία:Δήμος Αγιάς
Μνημείο της Δημοκρατίας (Τουρκία)

Το **Μνημείο της Δημοκρατίας** (τουρκικά: Cumhuriyet Anıtı) είναι μνημείο που βρίσκεται στην Πλατεία Ταξίμ στην Κωνσταντινούπολη της Τουρκίας, για να τιμήσει τη δημιουργία της Τουρκίας το 1923.

Σχεδιασμένο από τον Ιταλό γλύπτη Πιέτρο Κανόνικα (Pietro Canonica) και κατασκευασμένο σε δυόμισι χρόνια, αποκαλύφθηκε από τον Χακί Σινασί Πασά (Hakkı Şinasi Pasha) στις 8 Αυγούστου 1928.

Το μνημείο ύψους 11 μέτρων απεικονίζει τους ιδρυτές της Τουρκίας, τους Μουσταφά Κεμάλ Ατατούρκ, Ισμέτ Ινονού και Φεβζί Τσακμάκ. Το μνημείο έχει δύο πλευρές, η πλευρά που βλέπει προς τα βόρεια απεικονίζει τον Κεμάλ με στρατιωτική στολή, ενώ η πλευρά που βλέπει νότια, προς τη Μεγάλη Οδό του Πέραν, έχει τον Κεμάλ και τους συντρόφους του ντυμένους με σύγχρονα δυτικά ρούχα. Ο πρώτος συμβολίζει τον ρόλο του ως στρατιωτικό και ο δεύτερος συμβολίζει τον ρόλο του ως πολιτικού.

Οι Σοβιετικοί στρατηγοί και στρατιωτικοί σύμβουλοι του Κεμάλ, Κλιμέντ Βοροσίλοφ και Μιχαήλ Φρούνζε (Михаи́л Фру́нзе) καθώς και ο Συμεών Αράλωφ (Семён Аралов) Σοβιετικός πρέσβης στην Άγκυρα και σύμβουλος των Τούρκων κατά τη διάρκεια του Ελληνοτουρκικού Πολέμου (1919-1922) και της Μικρασιατικής Καταστροφής, είναι μεταξύ της ομάδας ανθρώπων πίσω από τον Κεμάλ. Η παρουσία τους στο μνημείο έγινε με εντολή του Κεμάλ και  επισημαίνει την οικονομική και στρατιωτική βοήθεια που έστειλε ο Βλαντιμίρ Ίλιτς Λένιν το 1920, κατά τη διάρκεια του πολέμου του 1919–1922.

Το μνημείο είναι ένας σημαντικός χώρος, όπου πραγματοποιούνται επίσημες τελετές στις εθνικές εορτές.

## Παραπομπές



Κατηγορία:Μνημεία της Κωνσταντινούπολης 
Κατηγορία:Μπέγιογλου
Παγκόσμια Ημέρα Μνημείων και Τοποθεσιών

250px|δεξιά
Η **Παγκόσμια Ημέρα Μνημείων και Τοποθεσιών**, επίσης γνωστή ως **Παγκόσμια Ημέρα Κληρονομιάς**, είναι διεθνής ημέρα εορτασμού που λαμβάνει χώρα στις 18 Απριλίου κάθε έτους σε όλο τον κόσμο με διάφορες εκδηλώσεις, όπως επισκέψεις σε μνημεία και τοποθεσίες πολιτιστικής κληρονομιάς, συνέδρια, στρογγυλά τραπέζια και αρθρογραφία σε εφημερίδες. Κάθε έτος έχει ένα ξεχωριστό θέμα, όπως για παράδειγμα ο βιώσιμος τουρισμός το 2017 και τα αγροτικά τοπία το 2019.

## Ιστορία
Η Διεθνής Ημέρα Μνημείων και Τοποθεσιών προτάθηκε από το Διεθνές Συμβούλιο Μνημείων και Τοποθεσιών (ICOMOS) στις 18 Απριλίου 1982 και εγκρίθηκε από την Γενική Συνέλευση της UNESCO το 1983. Στόχος της είναι η ευαισθητοποίηση σχετικά με την ποικιλομορφία της πολιτιστικής κληρονομιάς της ανθρωπότητας, την ευπάθειά της και τις προσπάθειες που απαιτούνται για την προστασία και την διατήρησή της.

## Σύμβαση για την Προστασία της Παγκόσμιας Πολιτιστικής και Φυσικής Κληρονομιάς
Η Σύμβαση για την Προστασία της Παγκόσμιας Πολιτιστικής και Φυσικής Κληρονομιάς ορίζει το μνημείο ως :Μνημεία : αρχιτεκτονικά έργα, έργα μνημειακής γλυπτικής και ζωγραφικής, κατασκευές αρχαιολογικής φύσης, επιγραφές, σπηλαιώδεις κατοικίες, τα οποία έχουν εξαιρετική παγκόσμια αξία από την άποψη της ιστορίας, της τέχνης ή της επιστήμης.

## Διεθνές Έτος Μνημείων

Το Διεθνές Έτος Μνημείων ήταν μια αναμνηστική ημερομηνία που δημιουργήθηκε από την UNESCO το 1964. Η εφαρμογή της ημερομηνίας είχε ως στόχο της καλύτερη παγκόσμια κάλυψη της αντίληψης του μνημείου ως κτιρίου ή ιστορικού τόπου με υποδειγματικό χαρακτήρα, χάρη στην σημασία που έχει στην πορεία ζωής μιας κοινωνίας/κοινότητας και των κατοίκων της. Υπάρχουν μνημεία που χτίστηκαν ειδικά για να γιορτάζουν ή να θυμίζουν ένα επεισόδιο, μια στιγμή ή έναν χαρακτήρα της ιστορίας, και δημιουργήθηκαν από γλύπτες, αρχιτέκτονες, καλλιτέχνες κλπ. Άλλα μνημεία είναι απομεινάρια του παρελθόντος που επέζησαν στον χρόνο και καθαγιάζονται από την κοινωνία ως συλλογικά σύμβολα και ως αναφορές της μνήμης ενός λαού.

## Παραπομπές


## Εξωτερικοί σύνδεσμοι
* 

Κατηγορία:Ημέρες των Ηνωμένων Εθνών
Πλάκα Αφετών Μαγνησίας

Η **Πλάκα** Νεοχωρίου ή Αφετών είναι μικρός οικισμός του Δήμου Νότιου Πηλίου στη Θεσσαλία και την Περιφερειακή Ενότητα Μαγνησίας. Βρίσκεται προς τα παράλια του Αιγαίου πελάγους σε υψόμετρο 150 μέτρων ενώ απέχει περίπου 42 χλμ. Α.-ΝΑ. από τον Βόλο, 19 χλμ. Β.-ΒΑ. από την Αργαλαστή (έδρα του δήμου) και 8 χλμ. Β.-ΒΑ. από το Νεοχώρι. Αναφέρεται επίσημα ως ξεχωριστός οικισμός το 1928 να προσαρτάται στην τότε κοινότητα Νεοχωρίου. Σύμφωνα με το πρόγραμμα ''Καλλικράτης'', μαζί με τον Άγιο Δημήτριο, την Άφυσσο, το Νεοχώρι, τη Μεγάλη Βρύση και τη Ζερβόχια αποτελούν την κοινότητα Νεοχωρίου που υπάγεται στη Δημοτική Ενότητα Αφετών του Δήμου Νοτίου Πηλίου και σύμφωνα με την απογραφή 2011 έχει ως πληθυσμό 24 κατοίκους.

## Σημείωση
Στη Μαγνησία και το Δήμο Ζαγοράς - Μουρεσίου υπάρχει ο συνώνυμος οικισμός Πλάκα.

## Παραπομπές


Κατηγορία:Χωριά της περιφερειακής ενότητας Μαγνησίας
Κατηγορία:Δήμος Νοτίου Πηλίου
Πλάκα Μουρεσίου Μαγνησίας

Η **Πλάκα** Μουρεσίου ή Ανηλίου είναι μικρός οικισμός του Δήμου Ζαγοράς - Μουρεσίου στη Θεσσαλία και την Περιφερειακή Ενότητα Μαγνησίας.

## Γενικά στοιχεία
Η Πλάκα βρίσκεται στα παράλια του Αιγαίου πελάγους σε υψόμετρο 58 μέτρα ενώ απέχει περίπου 41 χιλιόμετρα Α.-ΒΑ. από τον Βόλο, 18χιλιόμετρα ΝΑ. από την Ζαγορά (έδρα του δήμου) και 7 χιλιόμετρα Β. από το Μούρεσι. Νοτιοανατολικά της είναι ο παραθαλάσσιος  Άγιος Ιωάννης, νοτιοδυτικά ο Άγιος Δημήτριος και δυτικά το Ανήλιο.

Αναφέρεται επίσημα ως ξεχωριστός οικισμός για πρώτη φορά το 1991 να απογράφεται στην τότε κοινότητα Ανηλίου. Σύμφωνα με το πρόγραμμα ''Καλλικράτης'', μαζί με το Ανήλιο  αποτελούν την κοινότητα Ανηλίου που υπάγεται στη Δημοτική Ενότητα Μουρεσίου του Δήμου Ζαγοράς - Μουρεσίου και σύμφωνα με την απογραφή 2011 έχει ως πληθυσμό 27 κατοίκους. Οι απογραφές πραγματικού πληθυσμού (*de facto)* είναι:

## Σημείωση
Στη Μαγνησία και το Δήμο Νοτίου Πηλίου υπάρχει ο συνώνυμος οικισμός Πλάκα.

## Παραπομπές


Κατηγορία:Χωριά της περιφερειακής ενότητας Μαγνησίας
Κατηγορία:Δήμος Ζαγοράς - Μουρεσίου
Κινέζικα Παραμύθια και Λαϊκές Ιστορίες

Το βιβλίο **Κινέζικα Παραμύθια και Λαϊκές Ιστορίες** είναι μια συλλογή 37 λαϊκών παραμυθιών και παιδικών ιστοριών   και θεωρείται σύμφωνα με δυτικούς μελετητές  ένα από τα πιο «αξιόπιστα» έργα με θέμα τα κινεζικά λαϊκά παραμύθια που εκδόθηκαν πριν το 1937. Κάθε παραμύθι συνοδεύεται από μια εικονογράφηση, η οποία αποδίδεται σε ανώνυμους Κινέζους καλλιτέχνες.

## Δημιουργία

Η Mary Hayes Davis εργαζόταν ως δημοσιογράφος σε μια μεγάλη εφημερίδα του Σικάγο, όταν συνάντησε τον αιδεσιμότατο Chow Leung της Κεντρικής Κινεζικής Αποστολής των Βαπτιστών. Ο Chow Leung δίδασκε επίσης κινεζική γλώσσα σε ένα σχολείο για παιδιά, το οποίο ίδρυσε αμέσως μετά την άφιξή του στο Σικάγο το 1900. Γοητευμένη από την "ανακάλυψή" της ότι οι κινεζικοί μύθοι ήταν όντως υπαρκτοί - παρά τις δηλώσεις των μελετητών για το αντίθετο - η Davis ξεκίνησε να καταγράφει αυτές τις ιστορίες στα αγγλικά. Ο Chow Leung της αφηγούνταν τις ιστορίες στα αγγλικά, τις περισσότερες φορές χωρίς διερμηνέα. Η Ντέιβις είχε προφανώς μάθει μερικά κινέζικα. Αφιέρωσε το βιβλίο στην φίλη της Mary F. Nixon-Roulet, η οποία είχε γράψει ένα αντίστοιχο βιβλίο με τίτλο *Ιαπωνικές Λαϊκές Ιστορίες και Παραμύθια*, το οποίο εκδόθηκε επίσης το 1908 από την American Book Company.

## Δημοφιλία

* Μέχρι το 1911, το βιβλίο *Κινέζικα Παραμύθια και Λαϊκές Ιστορίες* διδασκόταν ως συμπληρωματικό ανάγνωσμα στα δημόσια σχολεία του Σικάγο.
* Το 1913, η ιστορία "A Great Repentance and a Great Forgiveness" από το βιβλίο *Κινέζικα Παραμύθια και Λαϊκές Ιστορίες* επανακυκλοφόρησε στην συλλογή *The Golden Key Book: A School Reader.*
* Το 1917, το άρθρο *Religious Training in the School and Home* από τους E. Hershey Sneath, George Hodges και Henry Hallam Tweedy πρότεινε την ιστορία "The Proud Chicken" από το βιβλίο *Κινέζικα Παραμύθια και Λαϊκές Ιστορίες* επειδή διδάσκει τις αξίες της ζωής μιας κοινότητας.
* Το 1922, η ανθολογία *Latchkey of my Bookhouse*, υπό την επιμέλεια του Olive Beaupré Miller, επανακυκλοφόρησε την ιστορία “The Boy Who Wanted the Impossible”*.*
* Η ιστορία "A Lesson from Confucius" εμφανίστηκε στην ανθολογία *World Tales for Creative Dramatics and Storytelling* (1962).
* Το βιβλίο μεταφράστηκε στα γαλλικά με τον τίτλο *Fables et histoires populaire chinoises* από την Nicolae Sfetcu.

## Παραπομπές


## Περαιτέρω μελέτη
* ** (Wikisource)

Κατηγορία:Παραμύθια
Παραμυθια
Γ΄ κατηγορία ποδοσφαίρου ανδρών Κύπρου 2021-22

Η **Γ΄ κατηγορία Κύπρου 2021-22** αποτέλεσε το 51ο πρωτάθλημα στη Γ΄ κατηγορία ποδοσφαίρου της Κύπρου. Το πρωτάθλημα κέρδισε η Πέγεια 2014 για πρώτη φορά στην ιστορία της.

## Σύστημα διεξαγωγής
Στο πρωτάθλημα της Γ΄ κατηγορίας 2021-22 συμμετείχαν 14 ομάδες. Όλες οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια ανακηρύχθηκε ομάδα που συγκέντρωσε τους περισσότερους βαθμούς. Οι τέσσερις πρώτες ομάδες προβιβάστηκαν στο πρωτάθλημα Β΄ κατηγορίας 2022-23. Οι δύο τελευταίες ομάδες υποβιβάστηκαν στο πρωτάθλημα Επίλεκτης Κατηγορίας ΣΤΟΚ 2022-23.

Ωστόσο, λόγω της ενοποίησης του Αχυρώνα Λιοπετρίου με τον Ονήσιλο Σωτήρας 2014 μετά την ολοκλήρωση του πρωταθλήματος, η κενή θέση που δημιουργήθηκε στο πρωτάθλημα Β΄ κατηγορίας 2022-23 καλύφθηκε με την 15η ομάδα της βαθμολογίας, Ολυμπιάς Λυμπιών, η οποία με τη λήξη του πρωταθλήματος είχε υποβιβαστεί στη Γ΄ κατηγορία 2022-23. Η κενή θέση που δημιουργήθηκε στη Γ΄ κατηγορία 2022-23 καλύθηκε από την 13η ομάδα της βαθμολογίας, Χαλκάνορα Ιδαλίου, ο οποίος με τη λήξη του πρωταθλήματος είχε υποβιβαστεί στην Επίλεκτη κατηγορία ΣΤΟΚ 2022-23.

### Σύστημα βαθμολόγησης
Η νίκη βαθμολογείται με 3 βαθμούς και η ισοπαλία με 1 βαθμό ενώ η ήττα δεν δίνει κανένα βαθμό.

## Αλλαγές σε σχέση με την [[Γ΄ κατηγορία ποδοσφαίρου ανδρών Κύπρου 2020-21|περίοδο 2020-21]]
;Ομάδες που δεν συμμετείχαν στο πρωτάθλημα
Ομάδες που προήχθησαν στην Β΄ κατηγορία ποδοσφαίρου ανδρών Κύπρου 2021-22
*Ομόνοια 29ης Μαΐου
*Ολυμπιάς Λυμπιών

Ομάδες που διαβαθμίστηκαν στην Επίλεκτη κατηγορία ΣΤΟΚ 2021-22
*ΕΝ.Α.Δ. Πόλης Χρυσοχούς
*ΑΠΟΝΑ Ανάγυιας
*Ορόκλινη-Τρούλλοι FC 2020
*Ελπίδα Αστρομερίτη
*Αμαθούς Αγίου Τύχωνα
*Ο Κορμακίτης

;Ομάδες που συμμετείχαν στο πρωτάθλημα
Ομάδες που διαβαθμίστηκαν από τη Β΄ κατηγορία 2020-21
*Κούρης Ερήμης
*Διγενής Ακρίτας Μόρφου
*ΑΕΖ Ζακακίου
*Ομόνοια Ψευδά
*Ένωση Νέων ΘΟΪ Λακατάμιας
*Ε.Ν.Υ.-Διγενής Ύψωνα

## Ομάδες και έδρες
Ο πίνακας που ακολουθεί παρουσιάζει αλφαβητικά τις ομάδες που συμμετείχαν στο πρωτάθλημα και τις έδρες που χρησιμοποίησαν.

## Βαθμολογία
Η τελική βαθμολογία του πρωταθλήματος ήταν:

Κανόνες βαθμολογίας: 1ος Βαθμοί, 2ος Μεταξύ των ισόβαθμων ομάδων αγώνες (i. Βαθμοί από τα μεταξύ των ισόβαθμων ομάδων παιχνίδια, ii. Διαφορά τερμάτων σε μεταξύ των ισόβαθμων ομάδων παιχνίδια, iii. Καλύτερη εκτός έδρας επίθεση στα μεταξύ των ισόβαθμων ομάδων παιχνίδια), 3ος Γενική διαφορά τερμάτων, 4ος Καλύτερη επίθεση.


Ισοβαθμία:
αΚούρης 10β, ΘΟΪ 4β, ΑΠΕΠ 2β
βΕθνικός Άσσιας-Ορμήδεια FC 3-1, Ορμήδεια FC-Εθνικός Άσσιας 0-0


## Αποτελέσματα
Ο πίνακας που ακολουθεί παρουσιάζει τα αποτελέσματα των αγώνων του πρωταθλήματος:

## Παραπομπές


## Πηγές
*

## Εξωτερικοί σύνδεσμοι
*

## Δείτε επίσης
* Γ΄ κατηγορία ποδοσφαίρου ανδρών Κύπρου
* Ποδόσφαιρο στην Κύπρο
* Σύστημα ποδοσφαιρικών πρωταθλημάτων Κύπρου

Κατηγορία:Γ΄ κατηγορία ποδοσφαίρου ανδρών Κύπρου
Κατηγορία:Εγχώρια ποδοσφαιρικά πρωταθλήματα 2021–2022
Αμυγδαλίτσα Αργολίδας

Η **Αμυγδαλίτσα** (παλαιά ονομασία: **Μπάρδι**) είναι χωριό της τοπικής κοινότητας Μιδέας της δημοτικής ενότητας (τέως δήμου) Μιδέας, του δήμου Ναυπλιέων, της περιφερειακής ενότητας (τέως νομού) Αργολίδας, στην περιφέρεια Πελοποννήσου, σύμφωνα με το πρόγραμμα *Καλλικράτης*. Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Ναυπλίας του νομού Αργολίδος, στο γεωγραφικό διαμέρισμα Πελοποννήσου.
*Μέχρι το 1928 ο οικισμός ονομαζόταν *Μπάρδι* (*Μπάρδανι*).
## Γεωγραφία
Η Αμυγδαλίτσα είναι πεδινός οικισμός στο κεντρικό τμήμα του νομού Αργολίδας. Βρίσκεται νοτιοανατολικά της ευρύτερης περιοχής των Μυκηνών, κοντά στον επαρχιακό δρόμο Λιμνών-Άργους και σε μέσο σταθμικό υψόμετρο 200 μέτρων. Απέχει 15 χιλιόμετρα περίπου Β. ΒΑ. του Ναυπλίου.

## Ιστορία
Ο Γάλλος περιηγητής Φρανσουά Πουκεβίλ την αναφέρει ως *Bardi* στο «Ταξίδι στην Ελλάδα» (Voyage dans la Grece) να υπάγεται διοικητικά στην Επαρχία Ναυπλίου (*Nauplie*) με αριθμό οικογενειών: 30. Στην Εκστρατεία του Μοριά καταγράφεται με την ονομασία *Bardi* να υπάγεται στην Ναυπλίου *(Nauplie)*. Στο Αρχείο Ιωάννου Καποδίστρια αναφέρεται ως *Μπάρδη* στην Επαρχία Ναυπλίου.

## Πληθυσμός
Η Αμυγδαλίτσα γνώρισε την περίοδο 1879-1907 μία δημογραφική στασιμότητα, την περίοδο 1920-1991 σημαντική αύξηση του πληθυσμού και έκτοτε μία ελαφρά μείωση. 

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1834 ως *Μπάρδι* (*Μπάρδανι*) και προσαρτήθηκε  στον δήμο Προσύμνης του νομού Αργολίδος & Κορινθίας. Το 1840 προσαρτήθηκε στον δήμο Μηδείας. Το 1899 εντάχθηκε στον νομό Αργολίδας και, το 1909, πάλι στον νομό Αργολίδος & Κορινθίας. Το 1928 μετονομάστηκε σε *Αμυγδαλίτσα* και το 1949 υπήχθη οριστικά στον νομό Αργολίδας. Το 1986 προσαρτήθηκε στον δήμο Μιδέας. Με το ΦΕΚ 87Α - 07/06/2010 αποσπάστηκε από τον δήμο Μιδέας και προσαρτήθηκε στον δήμο Ναυπλιέων.
## Γενικά στοιχεία
Ο οικισμός κατοικήθηκε από Αρβανίτες που ήταν χριστιανοί και μιλούσαν τη δική τους γλώσσα. Οι κάτοικοι ασχολούνται κυρίως με τη γεωργία και την κτηνοτροφία.
## Αξιοθέατα
*Η εκκλησία της Ζωοδόχου Πηγής, στη βόρεια έξοδο του οικισμού. Γορτάζει πανηγυρικά στις 20 Απριλίου
*Η νέα εκκλησία της Αγίας Αικατερίνης
## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 1981, 2006 (ΠΛΜ)
*Εγκυκλοπαίδεια Πάπυρος Λαρούς, εκδ. 1963 (ΠΛ)
*Οργανισμός εκδόσεων «Ελλάδα», χάρτες (εκδ. Βαρελάς)
*Περιοδικό «Διακοπές», εκδ. Δ.Ο.Λ.,  2010
* eetaa.gr

Κατηγορία:Χωριά της περιφερειακής ενότητας Αργολίδας
Κατηγορία:Δήμος Ναυπλιέων
Πλατεία Μαρκάτου

Η **Πλατεία Μαρκάτου** βρίσκεται στην ομώνυμη συνοικία της κεντρικής Πάτρας, η οποία παραδοσιακά και διαχρονικά θεωρείται ως η τοπική αγορά της πόλης με πλήθος καταστημάτων διαφόρων ειδών. Η πλατεία φέρει από την δεκαετία του '70 την ονομασία του πρώτου Κυβερνήτη του ελεύθερου Ελληνικού κράτους, '''Ιωάννη Καποδίστρια''', ενώ σε αυτή υπάρχει τοποθετημένη και προτομή του. 

Η μικρή σε έκταση πλατεία αυτή τέμνεται με τις οδούς *[[Ερμής (μυθολογία)|Ερμού]]*, *[[Αλέξανδρος Υψηλάντης (Φιλικός)|Αλ. Υψηλάντου]]* και της μικρότερης και πεζοδρομημένης ''Ηλία'' ''Μηνιάτη''. Έναντι ακριβώς της πλατείας στεγάζεται το Αστυνομικό Μέγαρο Πατρών (Αστυνομική Διεύθυνση Αχαΐας, Γενική Περιφερειακή Αστυνομική Διεύθυνση Δυτικής Ελλάδας, Β΄ Αστυνομικό Τμήμα Πάτρας), ενώ εκεί υπάρχουν και χώροι εστίασης και αναψυχής όπως μεζεδοπωλεία, καφενεία και ουζερί. 

## Πηγές
* Δ. Καρατζά, Χ. Χαραλάμπους, Δ. Γκότση, Γ. Λύρα, *Πάτρα, ονομάτων επίσκεψις*, Έκδοση εφημ. «Εθνικός Κήρυξ των Πατρών» και «Ημερήσιος Κήρυξ των Πατρών», Πάτρα 1995.
* Κώστας Λογαράς, *Πάτρα μια πόλη στην λογοτεχνία*, Εκδόσεις Μεταίχμιο, Αθήνα 2001. ISBN 978-960-375-924-9.

## Εξωτερικοί σύνδεσμοι
* Explore.Patras.gr - Πλατεία Καποδιστρίου (Μαρκάτο). 

Κατηγορία:Κτίρια και κατασκευές στην Πάτρα
Αμυγδάλοι Λασιθίου

ΟΙ **Αμυγδάλοι** (ή *Κάτω Αμυγδάλοι*) είναι οικισμός της κοινότητας Ζενίων, της δημοτικής ενότητας και δήμου Αγίου Νικολάου και της τέως Επαρχίας Μιραμπέλλου, της περιφερειακής ενότητας Λασιθίου, στην περιφέρεια Κρήτης.

## Γεωγραφία
Οι Αμυγδάλοι είναι ορεινός οικισμός στο δυτικοκεντρικό τμήμα του νομού Λασιθίου. Βρίσκονται στις ανατολικές υπώρειες του όρους Σελένα, πάνω στην επαχιακή οδό Νεαπόλεως-Οροπεδίου (ΕΠ 9) και σε μέσο σταθμικό υψόμετρο 550. Ο οικισμός απέχει 22 χλμ. περίπου Δ. ΒΔ. του Αγίου Νικολάου.

## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1925 και προσαρτήθηκε στην κοινότητα Βρυσών του νομού Λασιθίου. Το 1930 προσαρτήθηκε στην κοινότητα Ζενίων. Με το ΦΕΚ 244Α - 04/12/1997 αποσπάστηκε από την κοινότητα Ζενίων και προσαρτήθηκε στον δήμο Αγίου Νικολάου.

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάνικα, 1981, 2006 (ΠΛΜ)
*Εγκυκλοπαίδεια Πάπυρος Λαρούς, εκδ. 1963 (ΠΛ)
*Οργανισμός εκδόσεων «Ελλάδα», χάρτες (εκδ. Βαρελάς)
*Περιοδικό «Διακοπές», εκδ. Δ.Ο.Λ.,  2010
*eetaa.gr

## Εξωτερικοί σύνδεσμοι
*http://www.kritipoliskaihoria.gr/2015/11/blog-post_893.html
*Αμυγδάλοι Καλού Χωριού από τον ιστότοπο Ταξιδιωτικός Οδηγός Κρήτης.

Κατηγορία:Χωριά της περιφερειακής ενότητας Λασιθίου
Κατηγορία:Δήμος Αγίου Νικολάου
Αμυγδαλόλακκος Λασιθίου

Ο **Αμυγδαλόλακκος** είναι οικισμός της κοινότητας Αγίου Αντωνίου, της δημοτικής ενότητας Νεαπόλεως, του δήμου Αγίου Νικολάου και της τέως Επαρχίας Μιραμπέλλου, της περιφερειακής ενότητας Λασιθίου, της Κρήτης. 
## Γεωγραφία
Ο Αμυγδαλόλακκος είναι οικισμός στο βορειοδυτικό τμήμα του νομού Λασιθίου, προς τις ακτές του Κρητικού Πελάγους. Βρίσκεται κοντά στον παράκτιο επαρχιακό δρόμο Νεαπόλεως-Αγίου Αντωνίου, σε μέσο σταθμικό υψόμετρο 230. Απέχει 27 χλμ. περίπου ΒΔ. του Αγίου Νικολάου.
## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1925 και προσαρτήθηκε στην κοινότητα Λατσίδας του νομού Λασιθίου. Το 1927 προσαρτήθηκε στην κοινότητα Αγίου Αντωνίου. Με το ΦΕΚ 244Α - 04/12/1997 αποσπάστηκε από την κοινότητα Αγίου Αντωνίου και προσαρτήθηκε στον δήμο Νεαπόλεως. Με το ΦΕΚ 874Α - 07/06/2010 αποσπάστηκε από τον δήμο Νεαπόλεως και προσαρτήθηκε στον δήμο Αγίου Νικολάου. 
## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 1981, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)
*Οργανισμός εκδόσεων «Ελλάδα», χάρτες (εκδ. Βαρελάς)
*Περιοδικό «Διακοπές», εκδ. Δ.Ο.Λ.,  2010
*eetaa.gr

Κατηγορία:Χωριά της περιφερειακής ενότητας Λασιθίου
Κατηγορία:Δήμος Αγίου Νικολάου
Ήρα Αργολίδας

Η **Ήρα** (*παλαιά ονομασία: Μπούτια*) είναι πεδινό χωριό του νομού Αργολίδας. Βρίσκεται επάνω στον Αργολικό κάμπο, βορειοανατολικά του Ίναχου ποταμού και επάνω στον δρόμο που συνδέει το Άργος με την Πρόσυμνα, σε υψόμετρο 20 μέτρων. Αποτελεί την έδρα και μοναδικό οικισμό της κοινότητας Ήρας που ανήκει στην δημοτική ενότητα Άργους του δήμου Άργους - Μυκηνών της Περιφέρειας Πελοποννήσου. Στην απογραφή του 2021 είχε 322 μόνιμους κατοίκους. 

Παλαιότερα το χωριό χωριζόταν σε δύο συνοικίες: τα Άνω και Κάτω Μπούτια που ωστόσο πλέον έχουν συνενωθεί. Το χωριό ανήκει στα Αρβανιτοχώρια της Αργολίδας όπου και μιλιέται η Αρβανίτικη.  

## Πληθυσμός
Η Ήρα γνώρισε σημαντική πληθυσμιακή αύξηση από το 1879 μέχρι και το 1951 αλλά έκτοτε ο πληθυσμός της έχει μειωθεί αρκετά. 

## Παραπομπές


Κατηγορία:Χωριά της περιφερειακής ενότητας Αργολίδας
Κατηγορία:Δήμος Άργους - Μυκηνών
Diario Democracia

Η ***Diario Democracia*** είναι Ισπανόφωνη εφημερίδα, η οποία εκδίδεται στο Χουνίν, στην Επαρχία Μπουένος Άιρες της Αργεντινής. Το πρώτο της τεύχος εκδόθηκε στις 17 Οκτωβρίου 1931 και ιδρυτής ήταν ο Μόζες Λέμπενσον. Φτάνει σε 40 πόλεις στα βορειοδυτικά του Μπουένος Άιρες, διαθέτει πιεστήρια όφσετ από το 1981 και τυπώνει έγχρωμα αντίγραφα. Διατηρεί μια νοοτροπία συμβατή με τις δημοκρατικές αρχές που οδήγησαν στην ίδρυσή του.

## Ιστορία
Η εφημερίδα *Democracia* ιδρύθηκε στις 17 Οκτωβρίου 1931 από τον δικηγόρο Μόζες Λέμπενσον, έναν διανοούμενο που θα εμπνεύσει τις κατευθυντήριες γραμμές του Κινήματος της Αδιαλλαξίας και της Ανανέωσης του Ριζοσπαστισμού την επόμενη δεκαετία. Το 1949 ηγήθηκε του μπλοκ της Ριζοσπαστικής Ένωσης Πολιτών *(Unión Cívica Radical - UCR)* στη συνταγματική συνέλευση που συγκλήθηκε εκείνο το έτος, και προέδρευε την *Εθνική Συνέλευση* του UCR, όταν πέθανε, σε ηλικία 45 ετών, στις 14 Ιουνίου 1953.

Η εφημερίδα διεξήγαγε μια έντονη εκστρατεία κατά της εκλογικής νοθείας, της διαφθοράς και των πολιτικών των κυβερνήσεων της λεγόμενης Διαβόητης Δεκαετίας. Κατά τον Ισπανικό Εμφύλιο Πόλεμο, που ξεκίνησε το 1936, είχε μια θέση ευνοϊκή για τη Ρεπουμπλικανική πλευρά, οργάνωσε πράξεις προσχώρησης και συνεργάστηκε με τα κινήματα που ήταν αλληλέγγυα μαζί της. 

Στη συνέχεια, τον Λέμπενσον διαδέχθηκε στη διαχείριση της εφημερίδας η χήρα του, η κυρία Ντόρα Ντάνα ντε Λέμπενσον. Επί του παρόντος, η δημοσίευση διευθύνεται από τον γιο του, τον δικηγόρο Χέκτορ Μόζες Λέμπενσον. Τον Ιανουάριο του 1950, κατά τη διάρκεια της πρώτης προεδρίας του Χουάν Ντομίνγκο Περόν, η εφημερίδα διαλύθηκε από την Επιτροπή Visca, μέχρι τον Φεβρουάριο του 1951. Τον Ιανουάριο του 2006, η εφημερίδα δημιούργησε την ιστοσελίδα της.

Αργότερα, ο δικηγόρος Χέκτορ Λέμπενσον διαδέχθηκε την Ντόρα Λέμπενσον και στη γενική διεύθυνση της εφημερίδας. Τον Σεπτέμβριο του 2015, η εφημερίδα κατήγγειλε ότι ο δήμαρχος του Χουνίν, Μάριο Μεόνι είχε αναφέρει ότι «έκοψε κάθε δημοσιότητα επειδή ήταν αηδιασμένος με τα δύο τελευταία εξώφυλλα της Democracia», κάτι που απορρίφθηκε από το Επιμελητήριο Εφημερίδων ΜΜΕ της επαρχίας του Μπουένος Άιρες ως επίθεση στην ελευθερία του Τύπου. 

## Παραπομπές


Κατηγορία:Εφημερίδες στην ισπανική γλώσσα
Κρητιδική - Παλαιογενής εξαφάνιση

Η **Κρητιδική - Παλαιογενής εξαφάνιση**, γνωστή και ως ***Πέμπτη εξαφάνιση*** αναφέρεται στο πέμπτο κύμα μαζικού αφανισμού έμβιων ειδών στη Γη.

Κατά τη διάρκεια αυτής της περιόδου εξαφανίστηκαν και οι δεινόσαυροι μαζί με τα τρία τέταρτα των των φυτικών και ζωικών ειδών στη Γη, πριν από περίπου 66 εκατομμύρια χρόνια. Με εξαίρεση ορισμένα εκτόθερμα είδη όπως οι θαλάσσιες χελώνες και οι κροκόδειλοι, κανένα τετράποδο που ζυγίζει περισσότερο από 25 κιλά δεν επέζησε.  Σηματοδότησε το τέλος της Κρητιδικής περιόδου και μαζί της του μεσοζωικού αιώνος, ενώ προανήγγειλε την αρχή της Καινοζωικού αιώνος, που συνεχίζεται μέχρι και σήμερα.

Όπως προτάθηκε αρχικά το 1980 από μια ομάδα επιστημόνων με επικεφαλής τον Luis Alvarez και τον γιο του Walter, θεωρείται ότι η εξαφάνιση προκλήθηκε από την πρόσκρουση ενός τεράστιου αστεροειδούς 10 έως 15&nbsp;km  66 εκατομμύρια χρόνια πριν, που κατέστρεψε το παγκόσμιο περιβάλλον, κυρίως μέσω ενός παρατεταμένου χειμώνα που σταμάτησε τη φωτοσύνθεση στα φυτά και το πλαγκτόν. Αυτό το σενάριο ενισχύθηκε με την ανακάλυψη του κρατήρα Τσιξουλούμπ μήκους 180&nbsp;km στον Κόλπο του Μεξικό στη χερσόνησο Γιουκατάν του Μεξικό στις αρχές της δεκαετίας του 1990,.

Ένα ευρύ φάσμα ειδών εξαφανίστηκε, ανάμεσά του και οι δεινόσαυροι. Επίσης, εξαφάνισε μυριάδες άλλους χερσαίους οργανισμούς, συμπεριλαμβανομένων ορισμένων θηλαστικών, πουλιών,  σαύρων,  εντόμων, φυτών και όλους τους πτερόσαυρους. Υπολογίζεται ότι το 75% ή περισσότερο όλων των ειδών στη Γη εξαφανίστηκαν. Ωστόσο, η εξαφάνιση παρείχε επίσης εξελικτικές ευκαιρίες. Ιδιαίτερα τα θηλαστικά διαφοροποιήθηκαν στο Παλαιογενές, εξελισσόμενα σε νέες μορφές όπως άλογα, φάλαινες, νυχτερίδες και πρωτεύοντα θηλαστικά. Η ομάδα των δεινοσαύρων που επέζησε ήταν πτηνά, πτηνά εδάφους και υδρόβιων πτηνών.

## Παραπομπές


Κατηγορία:Εξέλιξη
Κατηγορία:Δεινόσαυροι
Κατηγορία:Μεσοζωική εποχή